|  |
| --- |
| **OBRAZAC ZA PROVEDBU SAVJETOVANJA O NACRTU PRIJEDLOGA DOKUMENTA** |
| Nacrt prijedloga: Strategija razvoja pametne Općine Donja Motičina 2025-2030. |
| Općina Donja MotičinaMatije Gupca 62/A, 31513 Donja Motičina |
| **Početak savjetovanja**26. srpnja 2025. | **Završetak savjetovanja** 28. kolovoza 2025. |

RAZLOG DONOŠENJA DOKUMENTA

Strateško planiranje ključ je kvalitetnog i učinkovitog upravljanja svakom organizacijom pa tako i općinom jer omogućuje fokusiranje i usmjeravanje svih raspoloživih resursa prema postizanju unaprijed određenih strateških ciljeva. Svima nam je dobro poznata izreka izreku “Ako ne znaš kamo ideš, svaki put je dobar”, ali tada je u najboljem slučaju rezultat svih naših napora samo dobro odrađen pogrešan posao. Potrebno stoga imati kvalitetno izrađenu strategiju, odnosno ispravno utvrđene prioritete, pretočene u ciljeve i programe tj. mjere. Svaki kvalitetno izrađen strateški dokument mora biti ažuran, realan, ostvariv i što je najvažnije temeljen na stvarnim potrebama.

Jedna od ključnih odrednica ove strategije je digitalizacija, odnosno korištenje digitalnih, odnosno informacijskih i komunikacijskih tehnologija kako bi se pružile brže, jeftinije, sigurnije i kvalitetnije usluge/proizvodi.

Svijet se danas nalazi se u periodu intenzivnih promjena uslijed geopolitičkih, javnozdravstvenih, ekoloških, okolišnih i gospodarskih izazova. Kako bismo se u nadolazećim godinama uspješno nosili sa navedenim izazovima, nužno je iskoristiti snagu digitalnih tehnologija koje, ukoliko se njima pravilno upravlja, omogućuju stvaranje klimatski neutralnog, resursno učinkovitog te otpornog gospodarstva i društva. Nedavna iskustva tijekom pandemije ukazala su da digitalizacija ne samo da osnažuje gospodarstvo, već pruža i veću otpornost u kriznim vremenima.

Primjena navedenih naprednih tehnologija omogućit će kvalitetniju obradu i uporabu podataka što će, zauzvrat, doprinijeti učinkovitosti u radu javne uprave, kreiranju javnih politika utemeljenih na podatcima, personaliziranju javnih usluga, administrativnom rasterećenju, efikasnijoj komunikaciji javne uprave i građana te boljim prilikama za suradnju javnog i privatnog sektora.

Upravo iz tih razloga Općina Donja Motičina vidjela je svoju priliku i prepoznala potrebu izrade strategije koja će omogućiti pametan i održiv razvoj Općine oslanjajući se na moderne tehnologije i digitalnu transformaciju s ciljem poboljšanja kvalitete života svih njezinih stanovnika.

Pozivamo predstavnike zainteresirane javnosti da najkasnije do 28. kolovoza 2025. godine dostave svoje komentare na Nacrt prijedloga Strategije razvoja pametne Općine Donja Motičina 2025-2030. na OBRASCU za savjetovanje na e-mail: donja.moticina@gmail.com.

Po završetku savjetovanja, svi pristigli doprinosi bit će javno dostupni na internetskoj stranici Općine Donja Motičina te priloženi uz prijedlog akta o kojem će raspravljati Općinsko vijeće Općine Donja Motičina.

Zahvaljujemo na doprinosu u izradi što kvalitetnijeg nacrta Strategije razvoja pametne Općine Donja Motičina za razdoblje 2025-2030. godine.